
asupra propunerii legislative pentru modificarea şi  completarea Legii nr.95/2006 privind reforma în domeniul sănătăţii


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru sănătate şi familie au fost sesizate, spre dezbatere în fond, cu propunerea legislativă pentru modificarea şi  completarea Legii nr.95/2006 privind reforma în domeniul sănătăţii, transmis cu adresa nr.Plx 235din 3 mai 2016, înregistrată la comisie sub nr.4c-11/651 din 4 mai 2016, respectiv nr.4c-8/312/15 septembrie 2016. 
Senatul, în calitate de primă Cameră sesizată, a respins iniţiativa legislativă, în şedinţa din 25 aprilie 2016.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


Consiliul Legislativ, a avizat favorabil iniţiativa legislativă, conform avizul nr.7  din 6 ianuarie 2016. 


Comisia pentru  drepturile omului, culte şi problemele minorităţilor naţionale  a transmis un aviz negativ cu nr.4c/435/11 mai 2016.


Propunerea legislativă are ca obiect de reglementare modificarea şi  completarea Legii nr.95/2006 privind reforma în domeniul sănătăţii, în vederea soluţionării problemelor din domeniul malpraxisului.
În conformitate cu prevederile art. 61 şi 63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. Membrii Comisiei pentru sănătate şi familie au examinat iniţiativa legislativă  în şedinţa din 14 septembrie 2016. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 27 septembrie  2016. 

Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă. La lucrările Comisiei pentru  sănătate şi familie au  fost prezenţi 17 deputaţi din totalul de 17 membri.

În urma dezbaterilor, membrii Comisiei juridice, de disciplină şi imunităţi şi membrii Comisiei pentru sănătate şi  familie au hotărât, cu unanimitate de voturi, respingerea propunerii legislative pentru modificarea şi completarea Legii nr.95/2006 privind reforma în domeniul sănătăţii întrucât, măsurile preconizate în iniţiativa legislativă nu asigură corelarea cu prevederile Legii nr.46/2003 privind drepturile pacientului şi contravine prevederilor Legii nr.500/2002 privind finanţele publice, potrivit cărora este interzisă  elaborarea de acte normative prin care se creează cadrul legal pentru constituirea de venituri care pot fi utilizate în sistem extrabugetar, cu excepţia activităţilor finanţate integral din venituri proprii înfiinţate pe lângă instituţii publice. În acest sens, se semnalează faptul că  intenţia de reglementare  trebuie să fie una  clară, să nu  conţină prevederi contradictorii şi să fie utilizat un limbaj specific normativ, clar şi precis, care să excludă orice echivoc.
În raport cu obiectul şi conţinutul său, propunerea legislativă face parte din categoria legilor ordinare.
              PREŞEDINTE,                                            PREŞEDINTE,
       Bogdan Liviu CIUCĂ                              Conf. dr. Florin  BUICU                   

              SECRETAR,                                                    SECRETAR,
            Vasile VARGA                                              Lucreţia ROŞCA

